Nemam ništa protiv / Bit će bolje
"Nemam ništa protiv / Bit' će bolje" jest četvrta singl-ploča sarajevske rok-grupe Divlje jagode. Snimljen je u ljubljanskom Studiju Akademik, a objavila ga je zagrebačka izdavačka kuća Jugoton 1979. u okviru serije singl-ploča snimljenih prije njihovog debitantskog LP albuma. Muziku i aranžman za obje pjesme napisao je Sead Lipovača, a tekst beogradski tekstopisac Marina Tucaković. Na A-strani singla je pjesma "Nemam ništa protiv" koja predstavlja zaokret ka čvrščem hard rok zvuku s rifovima na električnoj gitari po uzoru na britansku heavy metal grupu Judas Priest. Posebno se istakao gitarist Sead Lipovača uz upotrebu dvije električne gitare prilikom sviranja solo dionica u sredini i pred kraj pjesme, kao i pjevač Anto Janković sa agresivnijim pjevanjem u odnosu na njihove ranije pjesme. Na B-strani je rok balada "Bit' će bolje" u kojoj su izvedbu Divljih jagoda pratile violine i predstavlja nastavak serije uspješnih balada "Jedina moja" i "Patkica". Ovoj antologijskoj pjesmi poseban pečat dao je pjevač Janković svojom kvalitetnom izvedbom. Dizajn za omot urađen je u Ateljeu Jasnik, a producent je bio Sead Lipovača.